
R A P O R T   COMUN

asupra propunerii legislative privind achiziţionarea de la persoanele fizice a deşeurilor metalice feroase şi  neferoase ce provin din sectorul de îmbunătăţiri funciare


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru industrii şi servicii a fost sesizate, spre dezbatere în fond, cu propunerea legislativă privind achiziţionarea de la persoanele fizice a deşeurilor metalice feroase şi  neferoase ce provin din sectorul de îmbunătăţiri funciare, transmisă cu adresa nr.Pl.x 499 din 2 decembrie 2014, înregistrată la comisie sub nr.4c-11/1140 din 3 decembrie 2014, respectiv nr.4c-3/360/2014.

Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.


Senatul, în calitate de primă Cameră sesizată, a respins iniţiativa legislativă în şedinţa din 24 noiembrie 2014.



Consiliul Legislativ, a avizat negativ propunerea legislativă, conform avizul nr. 304 din 24 martie 2014.



Guvernul, prin punctul de vedere transmis cu adresa nr.976/23 mai 2014, nu susţine adoptarea acestei  iniţiativei legislative.


Comisia pentru agricultură, silvicultură, industrie alimentară şi servicii specifice, în şedinţa din 28 ianuarie 2015, au avizat  negativ propunerea legislativă. 


Comisia pentru mediu şi  echilibru ecologic, în şedinţa din data de             9 decembrie 2014, au  avizat  negativ propunerea  legislativă.


Propunerea legislativă are ca obiect de reglementare interzicerea achiziţionării de la persoanele fizice a deşeurilor metalice feroase şi  neferoase provenite din sectorul de îmbunătăţiri funciare şi anume: irigaţii şi desecări. De asemenea, prin acest act normativ se prevăd contravenţiile care se aplică persoanelor fizice şi  cumpărătorilor care sustrag acele materiale feroase şi  neferoase provenite din sectorul de îmbunătăţiri funciare.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare cele două Comisii au dezbătut iniţiativa legislativă în şedinţe separate. Membrii Comisiei pentru industrii şi servicii au examinat iniţiativa legislativă  în şedinţa din 4 ianuarie 2015. Membrii Comisiei  juridice, de disciplină şi imunităţi au examinat iniţiativa legislativă în şedinţa din  data de  24 februarie 2015. 

Din numărul total de 22 de membri ai Comisiei pentru industrii şi servicii au participat la şedinţă 21 deputaţi, membrii Comisiei juridice, de disciplină şi imunităţi au  fost  prezenţi la şedinţă  conform listei de  prezenţă.

                     În urma dezbaterilor, membrii comisiei au hotărât, cu unanimitate de voturi, să propună plenului Camerei Deputaţilor respingerea propunerii legislative privind achiziţionarea de la persoanele fizice a deşeurilor metalice feroase şi  neferoase ce provin din sectorul de îmbunătăţiri financiare din următoarele  considerente:

- Obiectul propunerii legislative este reglementat în proiectul de Lege pentru modificarea şi completarea Ordonanţei de urgenţă a Guvernului nr.31/2011 privind interzicerea achiziţionării de la persoane fizice a metalelor feroase şi neferoase şi a aliajelor acestora utilizate în activitatea feroviară, adoptat de Camera Deputaţilor, în calitate de Cameră decizională, la data de 11.03.2014;
- Intrarea în vigoare a respectivului proiect, instituirea, printr-un alt act normativ, a aceleiaşi interdicţii, reprezintă o reglementare paralelă, interzisă de normele de tehnică legislativă, potrivit cărora, în cazul existenţei unor paralelisme, acestea vor fi înlăturate fie prin abrogare, fie prin concentrarea materiei în reglementări unice, fiind supuse procesului de concentrare în reglementări unice şi reglementările din aceeaşi materie dispersate în legislaţia în vigoare (art.16 alin.(1) – (3) din Legea nr.24/2000, republicată, cu modificările şi completările ulterioare);
- Proiectul de Lege adoptat cuprinde soluţii legislative similare celor prevăzute de prezenta propunere legislativă şi în ceea ce priveşte exceptarea, în anumite condiţii, de la interdicţia achiziţionării deşeurilor metalice feroase şi neferoase



În raport cu obiectul şi conţinutul său, propunerea legislativă face parte din categoria legilor ordinare.

VICEPREŞEDINTE,                                              PREŞEDINTE,
             Nicolae Ciprian NICA                                        Iulian IANCU

               SECRETAR,                                                               SECRETAR,

        Sorin Constantin STRAGEA                                           Radu Bogdan ŢÎMPĂU 
Consilier parlamentar,
Florica Manole
Cristina Donea

